Man slaan dood neer toe polisie hom jaagWoensdagaand se toneel by Northgate Mall. Foto: Emer-G-Med/Facebook Hoofsupt. Wayne Minnaar, woordvoerder van die Johannesburgse metropolisie, het gesê metrobeamptes het omstreeks 20:00 gisteraand ŉ motor naby die winkelsentrum van die pad af getrek. “Daar is na bewering dwelms in die motor gevind, waarna die manlike bestuurder uit die motor gespring en die winkelsentrum binnegehardloop het.” Volgens Minnaar het die beamptes die man agternagesit. Die verdagte het in die winkelsentrum dood neergeslaan. “Daar word beweer dat die verdagte die dwelms ingesluk het voor hy dood is.” Minnaar het gesê die voorval sal ondersoek word om vas te stel wat presies gebeur het.